Document ID: 32009R1200

32009R1200
L 329/1
SLUŽBENI LIST EUROPSKE UNIJE
30.11.2009.
UREDBA KOMISIJE (EZ) br. 1200/2009
od 30. studenoga 2009.
o provedbi Uredbe (EZ) br. 1166/2008 Europskog parlamenta i Vijeća o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje, a tiču se koeficijenata stočnih jedinica i definicija obilježja
(Tekst značajan za EGP)
KOMISIJA EUROPSKE ZAJEDNICE,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1166/2008 Europskog parlamenta i Vijeća od 19. studenoga 2008. o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje i stavljanju izvan snage Uredbe Vijeća (EEZ) br. 571/88 (1), a posebno točku (b) njezinog članka 2., stavak 4. članka 7. i stavak 7. članka 11.,
budući da:
(1)
Uredba (EZ) br. 1166/2008 uvodi novi okvir za izradu usporedivih statističkih podataka Zajednice o strukturi poljoprivrednih gospodarstava i o metodama poljoprivredne proizvodnje.
(2)
Koeficijenti stočnih jedinica koriste se umjesto stvarnog broja životinja za dobivanje usporedivih agregacija različitih kategorija životinja.
(3)
Koeficijenti stočnih jedinica trebaju se temeljiti na zajedničkim propisanim vrijednostima kako bi se osigurala usporedivost u čitavoj Zajednici u svezi s primjenom zahtjeva za obuhvatom i točnošću.
(4)
U skladu s točkom (b) članka 2. Uredbe (EZ) br. 1166/2008, potrebno je usvojiti koeficijente stočnih jedinica koji će se koristiti za istraživanje o strukturi poljoprivrednih gospodarstava i za istraživanje o metodama poljoprivredne proizvodnje.
(5)
Kako bi se osigurala usporedivosti, izraze iznesene u popisu obilježja treba tumačiti i primjenjivati na isti način u cijeloj Zajednici.
(6)
U skladu sa člankom 7. stavkom 4. Uredbe (EZ) br. 1166/2008, neophodno je usvojiti definicije obilježja koje će se koristiti za strukture poljoprivrednih gospodarstava.
(7)
U skladu s člankom 11. stavkom 7. Uredbe (EZ) br. 1166/2008, neophodno je usvojiti definicije obilježja koje će se koristiti za istraživanje o metodama poljoprivredne proizvodnje.
(8)
Odlukom Komisije 2000/115/EZ od 24. studenoga 1999. koja se odnosi na definicije obilježja, popis poljoprivrednih proizvoda, iznimke od definicija i regije i administrativne jedinice, a koji se tiču istraživanja o strukturi poljoprivrednih gospodarstava (2), provodi se Uredba Vijeća (EEZ) br. 571/88 (3). Predviđeno je da navedenu odluku zamijeni ova Uredba.
(9)
Mjere predviđene u ovoj Uredbi u skladu su s mišljenjem Stalnog odbora za poljoprivrednu statistiku osnovanog Odlukom Vijeća 72/279/EEZ (4),
DONIJELA JE OVU UREDBU:
Članak 1.
Koeficijenti stočnih jedinica koji će se koristiti, uzimajući u obzir primjenu zahtjeva za obuhvatom i točnošću, za istraživanje o strukturi poljoprivrednih gospodarstava Zajednice i za istraživanje o metodama poljoprivredne proizvodnje određeni su u Prilogu I.
Članak 2.
Definicije obilježja koja se koriste za istraživanja o strukturi poljoprivrednih gospodarstava Zajednice određene su u Prilogu II.
Članak 3.
Definicije obilježja koja se koriste za istraživanje o metodama poljoprivredne proizvodnje Zajednice određene su u Prilogu III.
Članak 4.
Stavlja se izvan snage Odluka 2000/115/EZ.
Članak 5.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba obvezujuća u cijelosti i izravno se primjenjuje u svim državama članicama.
Sastavljeno u Bruxellesu 30. studenoga 2009.

Labels: 12
6